stanford-oval/wikipedia huggingface dataset:
אייב
קריירה > 2017–2021: פעילויות לפני הקמת הלהקה

בשנת 2018 השתתפו חברות הלהקה ווניונג ויוג'ין בתחרות הריאליטי Produce 48. ווניונג סיימה במקום הראשון ויוג'ין סיימה במקום החמישי, והשתיים הפכו לחברות בלהקת הבנות של הפרויקט, Iz*One, עד לפירוקה ב-29 באפריל 2021.
בשנת 2017 השתתפה גיהול במוקדמות של תחרות הריקודים Incheon, ונבחרה להיות חניכה תחת חברת התקליטים סטארשיפ אנטרטיינמנט. שנה לאחר מכן, הצטרפה ריי לחברה לאחר שעברה אודישן ב-Loen Friends Global ביפן, לאחר שהאודישן משך את תשומת לבם של השופטים הודות לקולה הבולט. במאי של אותה שנה, היא הגיעה לדרום קוריאה והחלה להתאמן. ליסו הייתה דוגמנית ב-SM Kids של חברת הבידור SM אנטרטיינמנט. בשנת 2019 עברה ליז אודישן מטעם סטארשיפ והפכה לחניכה.
קריירה > 2021: הופעת בכורה עם Eleven

ב-2 בנובמבר הודיעה סטארשיפ שתחשוף בקרוב להקת בנות חדשה, הראשונה שלהם מאז WJSN שהוקמה ב-2016. חברות הלהקה נחשפו בין ה-3 ל-8 בנובמבר (לפי הסדר: יוג'ין, גיהול, ווניונג, ליז, ריי, ו-ליסו). ב-8 בנובמבר אישרה סטארשיפ שהלהקה תעשה את הופעת בכורתה ב-1 בדצמבר, ויומיים לאחר מכן הכריזה על אלבום הסינגל הראשון שלה. ב-1 בדצמבר הוציאה הלהקה את אלבום הסינגל, Eleven, בו נכלל סינגל בעל אותו השם. ב-3 בדצמבר עשתה הלהקה את הופעת הבכורה שלה בתוכנית "Music Bank" של רשת KBS2, וביצעה את "Eleven".
בשבוע של ה-14 בדצמבר, דורג "Eleven" במקום התשיעי במצעד שירי העולם הדיגיטליים של בילבורד וכן נכנס למצעדי הבילבורד גלובל 200 והבילבורד גלובל ללא ארצות הברית, בהם שהה במשך ארבעה עשר שבועות רצופים. השיר אף עמד בראש מצעד השירים הטרנדיים של בילבורד, ונכנס למצעד הסינגלים יפן הוט 100. במקביל, נכנסה הלהקה למצעד האמנים של בילבורד בפעם הראשונה. במצעד הדיגיטלי של סירקל צ'ארט ובמצעד ההזרמות הדרום קוריאני, הגיע "Eleven" למקום השני.
ב-8 בדצמבר, שבוע לאחר הופעת הבכורה שלהם, הרוויחה הלהקה את הזכייה הראשונה שלה בתוכנית המוזיקה Show Champion של MBC M, מה שהפך אותה ללהקת הבנות שזכתה במקום הראשון בזמן הקצר ביותר מאז הופעת הבכורה. "Eleven" המשיך לזכות בתוכניות מוזיקה 13 פעמים, בהן שלוש פעמים ב-Music Bank של KBS2, ב-Music Core של MBC, וב-Inkigayo של SBS. בנוסף, היה Eleven לאלבום הבכורה של הנמכר ביותר בשבוע הראשון ללהקת בנות. בינואר שבשנה שלאחר מכן, הופיעה הלהקה מול ספורטאי המשלחת הדרום-קוריאנית הלאומית לאולימפיאדת בייג'ינג. במרץ 2022 הגיע הקליפ של "Eleven" ל-100 מיליון צפיות. השיר שהה למעלה משנתיים וארבעה חודשים במצעד הדיגיטלי של סירקל, עד למרץ 2024. במגזין Business Insider קבעו כי "Eleven" הוא אחד משירי הבכורה הטובים ביותר בקיי-פופ בכל הזמנים.
קריירה > 2023: I've Ive, סיבוב הופעות ו-I've Mine

ב-16 בינואר 2023 פרסמה אייב את הגרסה היפנית של הסינגל "Love Dive". בין ה-11 ל-24 בפברואר 2023 החלה הלהקה את החלק הראשון של סיבוב ההופעות "The Prom Queens", שבמהלכו הופיעה בסיאול, יוקוהמה וקובה. ב-16 במרץ הכריזה הלהקה על אלבום האולפן הראשון שלה, I've Ive, העתיד לצאת ב-10 באפריל. חברות הלהקה זכו לקרדיטים עבור כתיבת 7 מתוך 11 השירים שלהם שבאלבום. ב-24 במרץ הוכרז כי הלהקה חתמה בחברת התקליטים קולומביה רקורדס, השייכת מסוני מיוזיק, למטרות קידום בארצות הברית כחלק משיתוף הפעולה של קקאו אנטרטיינמנט, חברת האם של סטארשיפ אנטרטיינמנט, עם החברה. ב-27 במרץ יצא הסינגל הראשון מתוך האלבום, "Kitsch", שכבש את ראש המצעד הדיגיטלי של סירקל והפך לשיר השני של הלהקה שהשיג Perfect all-kill במצעדי המוזיקה הקוריאניים. ב-1 באפריל הוכרז שהמיני-אלבום היפני הראשון של הלהקה, Wave, ייצא לאור ב-31 במאי. שבוע לאחר מכן הופיעה הלהקה ב-Music Bank שהתקיים בפריז לה דפנס ארנה, פריז, צרפת.
ב-10 באפריל יצא לאור אלבום האולפן הראשון באורך מלא של הלהקה ,I've Ive. הסינגל המוביל "I Am", הגיע למקום הראשון במצעד הדיגיטלי של סירקל, והיה לשיר השלישי של הלהקה שהשיג Perfect all-kill במצעדי המוזיקה הקוריאניים. הודות לשני הסינגלים, "I Am" ו-"Kitsch", הפכה אייב ללהקה הראשונה שהשיגה Perfect all-kill בשני שירים מתוך אלבום אחד מאז 2NE1 שעשתה זאת ב-2011. ב-11 באפריל הודיעה סטארשיפ אנטרטיינמנט שחברת הלהקה ריי תשבית באופן זמני את פעילותה בלהקה מסיבות בריאותיות. ב-9 במאי יצא לאור "Wave", הסינגל המוביל מתוך המיני-אלבום היפני הנושא את אותו השם. ב-26 במאי הודיעה סטארשיפ על חזרתה של ריי לפעילות לאחר חודש של הפסקה. ב-31 במאי הגיע Wave למקום הראשון במצעד האלבומים היומי של אוריקון, ולאחר מכן הגיע למקום הראשון גם במצעד השבועי.‏ Wave אף כבש את ראש מצעד באלבומים של בילבורד יפן וזכה לתואר זהב על ידי איגוד תעשיית ההקלטות היפני. בין ה-17 ביוני עד ל-9 ביולי, השלימה הלהקה את החלק השני של סיבוב ההופעות הראשון שלהן, The Prom Queens, שהורכב משש הופעות ברחבי דרום מזרח אסיה וטאיוואן. בסך הכל, הגיע סיבוב ההופעות לתפוסה של 97,000 צופים. ב-13 ביולי פרסמה אייב את הסינגל השיווקי "I Want", בשיתוף פעולה עם חברת פפסי. ב-22 ביולי הופיעה הלהקה באצטדיון מטרופוליטנו שבמדריד, ספרד כחלק מההרכב ל-K-pop Lux SBS Super Concert.
באוגוסט, הוכרז שהלהקה תצא לסיבוב ההופעות העולמי הראשון שלה, Show What I Have, שיחל באוקטובר, וכן כי הלהקה תחשוף לראשונה את המיני-אלבום החדש שלה, העתיד לצאת באותו החודש, במהלך התחנה הראשונה של סיבוב ההופעות. ב-3 בספטמבר הוכרז כי המיני-אלבום, ששמו I've Mine, עתיד לצאת ב-13 באוקטובר, וכי הוא יכיל שלושה סינגלים; הסינגל הראשון, "Either Way", יפורסם ב-25 בספטמבר, השני, "Off the Record", ב-6 באוקטובר, והסינגל השלישי, "Baddie", ייצא לצד שאר הרצועות. כל שלושת הסינגלים נכנסו ל-15 המובילים של במצעד הדיגיטלי של סירקל, כאשר "Baddie" הגיע למקום הראשון והפך לסינגל הרביעי של הלהקה שהשיג Perfect all-kill.
ב-9 בנובמבר, הכריזה לייב ניישן אנטרטיינמנט רשימת על סיבוב ההופעות העולמי של הלהקה - "Show What I Have World Tour", וכי הוא יכלול 24 הופעות שיתפרסו בערים שונות ברחבי דרום מזרח אסיה, צפון אמריקה, אירופה, בריטניה, אמריקה הדרומית, מזרח אסיה ואוסטרליה. ב-10 בנובמבר אושר כי חברת הלהקה ליז תשתתף בסינגל "Nobody", לצד סויון מ-(G)I-dle ווינטר מאספה, שייצא ב-16 בנובמבר.
קריירה > 2024–הווה: Ive Switch

ב-19 בינואר 2024, הוציאה הלהקה את הסינגל הדיגיטלי הראשון שלה בשפה האנגלית, "All Night", בהשתתפות הראפרית האמריקאית סוויטי. הרצועה היא רמיקס ל-"All Night" של הצמד השוודי איקונה פופ. הקליפ לשיר צולם ברחוב 222 W 6th St שבסן פדרו, שכונה בלוס אנג'לס. ב-29 במרץ אושר כי אייב תבצע את שיר הנושא החדש לסדרת האנימה "Pokémon Horizons", ששמו "Will". ב-3 באפריל הוכרז רשמית כי המיני-אלבום השני של הלהקה, Ive Switch, ייצא לאור ב-29 באפריל. ב-12 באפריל, יצא "Will" רשמית לפלטפורמות הפצת המוזיקה, והקליפ עלה לערוץ היוטיוב הרשמי של פוקימון.
תחומים אחרים > שגרירות

בספטמבר 2022 מונו חברות הלהקה לשגרירות של "קמפיין כולם" השנתי של הצלב האדום הקוריאני לקידום התנדבות.
תחומים אחרים > שיתופי פעולה

באוגוסט 2022 הופיעו חברות הלהקה כפרזנטוריות עבור המותג "V Coloring" של קבוצת SK. בינואר 2023 נבחרו אייב לדגמן ל"פרויקט פפסי 2023", שיתוף פעולה בין סטארשיפ אנטרטיינמנט ופפסי. באותו חודש נבחרה הלהקה לדגמן גם לפאפא ג'ונס פיצה. באפריל, הפכה הלהקה לפרזנטוריות של תה משי התירס של קוואנגדונג פרמצבטיקה. ביוני נבחרו חברות הלהקה להיות השגרירות של חברת ההלבשה פומה באסיה ובאוקיינוס השקט. ב-13 ביולי פרסמה הלהקה את הסינגל השיווקי "I Want", בשיתוף פעולה עם חברת פפסי.
תחומים אחרים > פילנתרופיה

ב-14 בפברואר 2023 תרמו אייב וסטארשיפ אנטרטיינמנט 150 מיליון וון דרום קוריאני לעמותת Hope Bridge National Disaster Relief Association לצורך סיוע חירום בעקבות רעידות האדמה בטורקיה ובסוריה.
אמנותיות ותדמית > סגנון מוזיקלי ונושאים

המוזיקה של אייב מתאפיינת בשילוב של כלי נגינה אלקטרוניים, מנגינות קליטות וביטים דינמיים. מאז הופעת הבכורה שלה בסוף 2021, הלהקה צברה ניסיון בעשיית מוזיקה מז'אנרים שונים, בהם פופ, דאנס, נו-דיסקו ו-R&B. מילות השירים עוסקות לעיתים קרובות בנושאים אינטרוספקטיביים של זהות, תפיסה עצמית ואהבה עצמית. ברצועות "Either Way" ו-"My Satisfaction", מתמודדת הלהקה עם המורכבות של צמיחה והעצמה אישית. חלק מהשירים עוסקים בנושאים אחרים איתם ניתן להזדהות, כדוגמת חוסר ביטחון וגילוי עצמי.
השפעה

בינואר 2022 נבחרה אייב לאמן הקיי-פופ המצופה ביותר של השנה על ידי 31 מומחים של סוכנויות מוזיקה וחברות בידור שונות. בנובמבר 2022 ערכה JoyNews24 סקר על 200 בכירים בתעשיית הבידור כדי לקבוע את "אמן השנה", שבסיומו הוצבה אייב בראש הדירוג. באותו חודש, מכון השיווק היפני "Shibuya109", המנוהל על ידי Shibuya109 Entertainment, ערך סקר לנשים בגילאי 15 עד 24 אודות "הדור הבא של איידולים בקיי-פופ", שגם בו תפסה הלהקה את המקום הראשון.
בדצמבר 2022 זכתה הלהקה בתואר "הזמר הטוב ביותר של השנה" והוצבה במקום השני לתואר "טירון השנה", שהוענקו על ידי מומחים מ-33 משרדי מוזיקת פופ מחברות בידור שונות. באותו חודש, ערך מכון המחקר Zsouken סקר אודות מי הם האמנים הפופולריים ביותר ביפן עבור דור ה-Z, בו דורגה הלהקה במקום החמישי, הודות ל-12.3% מהקולות בקרב 120,000 משתתפים, ובכך זכו למיקום הגבוה ביותר עבור אמן שאינו יפני. הלהקה אף נכללה ברשימת ב-Power Celebrity 40 לשנת 2023 של פורבס קוריאה.
פרסים ומועמדויות

מאז הופעת הבכורה, זכתה הלהקה בפרסים שונים, בהם ארבעה פרסי MAMA, שבעה פרסי מוזיקה של מלון, חמישה פרסי דיסק הזהב, שישה פרסי מוזיקה של סירקל צt'רט, שני פרסי מוזיקה של סיאול, ופרס VMA יפן אחד. בין קטגוריות הפרסים בהם זכו נמנים "טירוניות השנה", "להקת הבנות הטובה ביותר" ו"שיר השנה". בשנת 2024 ליז הוכתרה כ"הפנים היפות של השנה" בטקס פרסי MAMA.
| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס MAMA | 2024 | בחירת המעריצים של השנה | אייב | מועמדות |  |
| פרס MAMA | 2024 | להקת הבנות הטובה ביותר | אייב | מועמדות |  |
| פרס MAMA | 2024 | טופ 10 בחירת המעריצים - נשים | אייב | זכייה |  |
| פרס MAMA | 2024 | מבצע עולמי אהוב - אישה | אייב | זכייה |  |
| פרס MAMA | 2024 | מצבע עולמי | אייב | זכייה |  |
| פרס MAMA | 2024 | הריקוד הטוב ביותר - להקת בנות | "Baddie" | מועמדות |  |
| פרס MAMA | 2024 | הקליפ הטוב ביותר | "Heya" | זכייה |  |
חברות הלהקה

המידע שלהלן לקוח מהאתר של סטארשיפ אנטרטיינמנט:
יוג'ין (유진) - מנהיגת הלהקה, רקדנית, סולנית
גאול (가을) - רקדנית, ראפרית
ריי (레이) - ראפר, סולנית
ווניונג (원영) – סולנית
ליז (리즈) – סולנית ראשית, פסנתרנית
ליסו (이서) – סולנית
דיסקוגרפיה

I've Ive (2023)
Switch (2024)
(2025) EMPATHY
וידאוגרפיה > וידאו קליפים

| שם | שנה | במאי (ם) | מקור |
| --- | --- | --- | --- |
| "Eleven" | 2021 | ג'ינויה מייקס |  |
| "Love Dive" | 2022 | האוס אוף טים |  |
| "After Like" | 2022 | האוס אוף טים |  |
| "Eleven" (Japanese ver.) | 2022 | Highqualityfish |  |
| "Kitsch" | 2023 | האוס אוף טים |  |
| "I Am" | 2023 | Highqualityfish |  |
| "Wave" | 2023 | VIA (ג'ימי) |  |
| "I Want" | 2023 | פינקלייבל ויז'ואל |  |
| "Either Way" | 2023 | יו קוואנג-גונג |  |
| "Off the Record" | 2023 | לי הייא-אין (2eehyeinfilm) |  |
| "Baddie" | 2023 | לאפיק |  |
| "All Night" (בהשתתפות סוויטי) | 2024 | שרלוט רות'רפורד קריסטלליין |  |
וידאוגרפיה > סרטונים אחרים

| שם | שנה | במאי (ם) | מקור |
| --- | --- | --- | --- |
| "Have What We Want" | 2021 | ריגנד פילם סטודיו |  |
| "Show What I Have" | 2021 | האוס אוף טים |  |
| "Dear. Cupid" | 2022 | האוס אוף טים |  |
| "I've Summer Film" | 2022 | האוס אוף טים |  |
פילמוגרפיה > תוכניות רשת

| שנה | שם | הערות | מקור |
| --- | --- | --- | --- |
| 2021–הווה | Ive On | מאחורי הקלעים של פעילויות הלהקה וקידום מוזיקה |  |
| 2021–2024 | 1,2,3 Ive | תוכנית בידור |  |
| 2022–הווה | Ive Log | ולוגים של חברות הלהקה |  |
| 2022–הווה | Ive Off | מאחורי הקלעים של פעילויות הלהקה שאינן מוזיקה |  |
סיבובי הופעות > "The Prom Queens" Tour

| תאריך | עיר | מדינה | מיקום | תפוסה | מקור |
| --- | --- | --- | --- | --- | --- |
| 11 בפברואר 2023 | סיאול | קוריאה הדרומית | האולם האולימפי ביונד לייב | — |  |
| 12 בפברואר 2023 | סיאול | קוריאה הדרומית | האולם האולימפי ביונד לייב | — |  |
| 18 בפברואר 2023 | יוקוהמה | יפן | פיה ארנה MM | 57,000 |  |
| 19 בפברואר 2023 | יוקוהמה | יפן | פיה ארנה MM | 57,000 |  |
| 23 בפברואר 2023 | קובה | יפן | וורלד ממוריאל הול | 57,000 |  |
| 24 בפברואר 2023 | קובה | יפן | וורלד ממוריאל הול | 57,000 |  |
| 17 ביוני 2023 | מנילה | הפיליפינים | קולוסיאום סמארט ארנטה | — |  |
| 24 ביוני 2023 | טאיפיי | טאיוואן | מרכז המוזיקה של טאיפיי | 8,600 |  |
| 25 ביוני 2023 | טאיפיי | טאיוואן | מרכז המוזיקה של טאיפיי | 8,600 |  |
| 30 ביוני 2023 | סינגפור | סינגפור | תיאטרון הכוכב | — |  |
| 8 ביולי 2023 | בנגקוק | תאילנד | Thunder Dome | — |  |
| 9 ביולי 2023 | בנגקוק | תאילנד | Thunder Dome | — |  |
| סך הכל | סך הכל | סך הכל | סך הכל | 97,000 |  |
סיבובי הופעות > הופעות אחרות

| תאריך | אירוע | עיר | מדינה | מיקום | מקור |
| --- | --- | --- | --- | --- | --- |
| 17 בדצמבר 2021 | פסטיבל השירים של KBS | סיאול | קוריאה הדרומית | KBS Hall |  |
| 25 בדצמבר 2021 | SBS Gayo Daejeon | אינצ'ון | קוריאה הדרומית | גימנסיום נאמדונג |  |
| 31 בדצמבר 2021 | MBC Gayo Daejejeon | סיאול | קוריאה הדרומית | MBC דרים סנטר |  |
| 15 בינואר 2022 | פסטיבל קיי-פופ קליק | סיאול | קוריאה הדרומית | גלאס הול |  |
| 14-15 במאי 2022 | פסטיבל Kpop.Flex | פרנקפורט | גרמניה | דויטשה בנק פארק |  |
| 18 ביוני 2022 | Dream Concert ה-28 | סיאול | קוריאה הדרומית | דויטשה בנק פארק |  |
| 2 ביולי 2022 | פסטיבל יוני-קון | סיאול | קוריאה הדרומית | SK Olympic Handball Gymnasium |  |
| 25 באוגוסט 2022 | פרסי K-Global Heart Dream | סיאול | קוריאה הדרומית | Jamsil Students' Gymnasium |  |
| 24 בספטמבר 2022 | פסטיבל "אקרטה" של אוניברסיטת יונסיי | סיאול | קוריאה הדרומית | אוניברסיטת יונסיי |  |
| 8 באוקטובר 2022 | פרסי המוזיקה של The Fact לשנת 2022 | סיאול | קוריאה הדרומית | Olympic Gymnastics Arena |  |
| 15 באוקטובר 2022 | KCON יפן | טוקיו | יפן | אריאקה ארנה |  |
| 8 בנובמבר 2022 | פרסי המוזיקה של ג'יני 2022 | אינצ'ון | קוריאה הדרומית | גימנסיום נאמדונג |  |
| 13 בנובמבר 2022 | פסטיבל קיי-פופ & סופר מודל 2022 | בנגקוק | תאילנד | Thunder Dome |  |
| 25 בנובמבר 2022 | פרסי הקולנוע של בלו דרגון ה-43 | סיאול | קוריאה הדרומית | KBS Hall |  |
| 26 בנובמבר 2022 | פרסי המוזיקה של מלון 2022 | סיאול | קוריאה הדרומית | Gocheok Sky Dome |  |
| 29 בנובמבר 2022 | פרסי MAMA לשנת 2022 | אוסקה | יפן | Kyocera Dome |  |
| 30 בנובמבר 2022 | פרסי MAMA לשנת 2022 | אוסקה | יפן | Kyocera Dome |  |
| 13 בדצמבר 2022 | פרסי האמנים האסייתיים 2023 | נגויה | יפן | Nippon Gaishi Hall |  |
| 16 בדצמבר 2022 | פסטיבל השירים של KBS | סיאול | קוריאה הדרומית | ג'מסיל ארנה |  |
| 24 בדצמבר 2022 | SBS Gayo Daeje | סיאול | קוריאה הדרומית | Gocheok Sky Dome |  |
| 31 בדצמבר 2022 | MBC Gayo Daejejeon | סיאול | קוריאה הדרומית | MBC Dream Center |  |
| 31 בדצמבר 2022 | Kōhaku Uta Gassen ה-73 | טוקיו | יפן | NHK Hall |  |
| 7 בינואר 2023 | פרסי דיסק הזהב ה-37 | בנגקוק | תאילנד | אצטדיון ראג'מנגלה |  |
| 8 באפריל 2023 | Music Bank in Paris | פריז | צרפת | פריז לה דפנס ארנה |  |
| 22 ביולי 2023 | K-pop Lux SBS Super Concert | מדריד | יפן | אצטדיון מטרופוליטנו |  |
| 5 באוגוסט 2023 | Pepsi Summer Festa | סיאול | קוריאה הדרומית | ג'מסיל ארנה |  |
| 11 באוגוסט 2023 | World Scout Jamboree K-pop Super Live ה-25 | סיאול | קוריאה הדרומית | אצטדיון גביע העולם סיאול |  |
| 18 באוגוסט 2023 | KCON 2023 LA | לוס אנג'לס | ארצות הברית | קריפטו. קום ארנה |  |
| 26 באוגוסט 2023 | Krazy K-Pop Super Concert | ניו יורק | ארצות הברית | UBS ארנה |  |
ביאורים

↑  12 בפברואר בלבד.
לייבאך

| --- | --- |

 מקום הקמה:  טרבוולז' 
 תקופת הפעילות:  מ-1980 
 סוגה:  מוזיקת פופ, פוסט-פאנק (Punk), מוזיקה אוונגרדית, מוזיקה אקספרימנטלית, מוזיקה תעשייתית, טכנו, EBM, דארק ווייב 
 חברת תקליטים:  Staalplaat, מיוט רקורדס 
 פרסים והוקרה:  medal of merit (8 במאי 2024)  ויקטור 
 www.laibach.org
 פרופיל ב-IMDb
 חברים
 Ivan Novak Mina Špiler Eva Breznikar Janez Gabrič בפסקה זו 2 רשומות נוספות שטרם תורגמו 
 
לייבאך (באנגלית: Laibach) היא להקת אוונגרד סלובנית. המזוהה עם ז'אנר האינדסטריאל וזרמים נוספים של המוזיקה האלטרנטיבית. לייבאך היא הלהקה המערבית הראשונה שהופיע בצפון קוריאה הקומוניסטית.
היסטוריה

הלהקה נוסדה ב-1980 בעיירת הכורים הסלובנית, טרבוולז' שהייתה אז הייתה חלק מיוגוסלביה. מקור השם הוא התרגום הגרמני והשם שקיבלה בירת סלובניה, לובליאנה מהמאה ה-14, מאחר שעד שנת 1918 הייתה בתחום בית הבסבורג האוסטרו-הונגרי דובר הגרמנית.
מאז הקמתה ביקשה לייבאך להשיג שבר סמלי ואידאולוגי על ידי איחוד גורמים לאומניים נאציים, סטליניסטים, יוגוסלביים וסלובניים, וכן בשילוב מיומן של אלמנטים מהתעמולה הנאצית ומהריאליזם הסוציאליסטי של ברית המועצות ומסלולה.
ה"פעולה" הראשונה שלהם (מונח ששימש את הלהקה, הן לקונצרטים והן להופעות פומביות אחרות) הוקעה בפני השלטונות על ידי חוגי מעמד הפועלים. זמן קצר לאחר מכן, התראיינו חברי הלהקה לטלוויזיה הסלובנית ולאחר ראיון זה נאסר על הלהקה להופיע בפומבי. עם זאת, השלטונות היוגוסלביים לא נקטו צעדים נגד הלהקה מכיוון שלא יכלו לכלוא אותם על גילוח שיערם ועל כך שציטטו את טיטו ואדוארד קרדליי שהגותם הייתה הבסיס האידאולוגי עליו נשענה המערכת הפוליטית של יוגוסלביה. ב–1984 התאגדה לייבאך יחד עם קבוצת אמנים חזותיים בשם "אירווין" (שהציגו גם רטרוספקטיבה במרכז הישראלי לאמנות דיגיטלית בחולון ב–2010), כמו גם עם קבוצת תיאטרון, קבוצת מעצבים ועוד להקמת קולקטיב "אמנות סלובנית חדשה" (NSK).
לאחר עצמאותה של סלובניה, בשנת 1991, חזרה הלהקה למולדתה. במילותיהם של חבריה: "המזרח קרס כי האמין באופן עיוור בהגדרה האוטופית המערבית של חירות הפרט. המערב שורד רק כי הוא הקים בערמומיות מערכת שטוענת שאנשים חופשיים. כלומר, תחת הדמוקרטיה מאמינים אנשים. שפועל על פי רצונו ורצונותיו."
בין 2004 ל-2005 ערכה הלהקה סיבוב הופעות אינטנסיבי באירופה ובארצות הברית.
סרט תיעודי בשם 'מדינות מפוצלות של אמריקה', שיצא ב-9 בספטמבר 2006, יצא מההופעות בארצות הברית.
בשנת 2006 הוציאה לייבאך אלבום של פירושים מחודשים להמנונים לאומיים של מדינות שונות המעורבות בגאופוליטיקה העולמית. השירים "אמריקה" (ארצות הברית) ו"אנגליה" (אנגליה), כמו גם החוברת הפנימית של האלבום, מציגים ביקורת גלויה נגד העליונות הפוליטית והתרבותית האנגלו-סכסית בעולם. באלבום ישנה גם ביקורת על מדינות ההגירה של צרפת ואף התייחסות להמנון הישראלי "התקווה".
לייבאך היא הלהקה המערבית הראשונה שהופיעה בצפון קוריאה. ובשנת 2017 הופיעה בישראל.
הקלטות בולטות

ההקלטות הראשונות של לייבאך יצאו בלייבלים צנועים במרכז אירופה. אך לאחר סיבוב הופעות במזרח אירופה (סיור נאט"ו הכיבוש 1985) הם התגלו על ידי הלייבל Mute.
במקביל קאברים בעלי פרשנות מחודשת לשירי פופ-רוק פופולריים כמו "One Vision" של קווין או האלבום "Let It Be" של הביטלס שביצעה לייבאך הפכו נפוצים.
ב-2003 הוציאה הלקה לאור את האלבום WAT (We Are Time) בהשראת המצב הבינלאומי בעיראק. הסינגל הראשון שיצא מהאלבום הזה, "Tanz Mit Laibach" מדבר על היחסים בין ארצות הברית לגרמניה. חברי הלהקה אמרו כי "מאחר שארצות הברית לימדה את גרמניה להתאושש כלכלית באורח פלא לאחר מלחמת העולם השנייה, גרמניה תעניק כעת את יחסה המלחמתי לארצות הברית". "ואם כן", אמרו, "נרקוד עוד הרבה זמן".
במשך השנים שמרה הלהקה על אמביוולנטיות ועל עמימות בהשפעתה ובשימושה בסמלים של משטרים טוטליטריים. הפילוסוף הסלובני סלבוי ז'יז'ק, אמר על לייבאך: "בשימושה בסמלים ויזואליים וצליליים המזכירים באופן מכוון משטרים טוטליטריים, היא "לוקחת את ערכי המדינה יותר ברצינות מהמדינה עצמה", וכך, על ידי הבאת האידאולוגיה ההגמונית לידי אבסורד מוקצן, מייצרת ביקורת חריפה ומהותית יותר ממחאה ישירה."
האלבום 'Volk' יצא ב-23 באוקטובר 2006. שיריו הם גרסאות פופ לפזמונים מאומות שונות בעולם. מוסווית במנגינות יפהפיות ובאווירות עדינות, מסתתרת קריקטורה של "העיירה" במובן הלאומי של המושג. שם האלבום עצמו משתתף במשחק המושגים, שכן "וולק" בגרמנית פירושו "עם" או "אומה", ואילו "volk" בסלובנית (וברוסית) פירושו "זאב". לפיכך, הכריכה מציגה ציור של כמה כבשים (העיירה כעדר), בעוד הדימוי המאיים של הזאב מופיע בדפים הפנימיים.
דיסקוגרפיה

Laibach (1985)
Nova Akropola (1986)
Opus Dei (1987)
Let It Be (1988)
Sympathy for the Devil (1989)
Kapital (1992)
NATO (1994)
Jesus Christ Superstars (1996)
WAT (2003)
Volk (2006)
Laibachkunstderfuge (2008)
Spectre (2014)
The Sound of Music (2018)
Party Songs (EP) (2019)
Laibach Revisited (2020)
Wir sind das Volk (2022)
הערות שוליים

↑  Janjatović, Petar (2007). EX YU ROCK enciklopedija 1960-2006 (in Serbian). Belgrade: self-published. ISBN 978-86-905317-1-4.
↑   אבי פיטשון, "לייבאך" תופיע ב–12 במאי בישראל, באתר הארץ, 12 באפריל 2017
↑  Laibach - Francia
↑  מילות השיר
↑  North Korea allows 'first foreign band to perform' By Alastair Awson בי.בי.סי 15 ביולי 2014
↑   אבי פיטשון, "לייבאך" תופיע ב–12 במאי בישראל, באתר הארץ, 12 באפריל 2017
↑  רוק בפיונגיאנג: להקת לייבאך הופיעה בצפון קוריאה ושרדה כדי לספר. אורי זר אביב. טיים אאוט. 3 במאי 2017
| --- | --- |
בקרת זהויות :  NLI: 987007441682305171  BIBSYS: 7035433  BNE: XX5329799  GND: 5514960-1  ISNI: 0000 0001 0172 4199  LCCN: no95029700  MusicBrainz: c779e090-909f-4403-a90e-c1d08cdbb719  NKC: xx0011545  SUDOC: 134227247  VIAF: 151567177   WorldCat (עם VIAF): 151567177
להקת המושב

| --- | --- |
אין תמונה חופשית
 מקום הקמה:  מבוא מודיעים, ישראל
 מוקד פעילות:  ישראל, ארצות הברית
 תקופת הפעילות:  מ-1995
 סוגה:  רוק ישראלי, רוק אלטרנטיבי, מוזיקה יהודית מקורית
 שפה מועדפת:  עברית, אנגלית
 כלי נגינה:  פסנתר, גיטרה, גיטרה בס, כלי הקשה, כינור
 שיתופי פעולה בולטים:  להקת "האחים סלומון"
 אתר רשמי
 חברים
 יהודה סלומון, דוד סווירסקי, תמיר בר זלי, ג'פרי פארי, מאט צ'דל
 חברים לשעבר
 יוסף סלומון, קארן טפרברג, מאיר סלומון, רוי קריוק, נמרוד נול
להקת המושב (באנגלית: Moshav Band) היא להקת רוק ישראלית-אמריקאית שמקורה במושב מבוא מודיעים.
הלהקה נוסדה בשנת 1995 על ידי יהודה סולומון ודויד סווירסקי, עברה ללוס אנג'לס בשנת 2000 והוציאה אחד עשר אלבומים. לעיתים קרובות הם נחשבים לאחת הקבוצות הראשונות ששילבו מוזיקה יהודית עם מוזיקת רוק, שכן אלמנטים של רוק אלטרנטיבי, פולק, פאנק ורגאיי מופיעים בשיריהם.
היסטוריה

חברי הלהקה נולדו במושב מבוא מודיעים, כפר מוזיקלי השוכן בגבעות שבין ירושלים לתל אביב. כפר זה, שהוקם על ידי הרב שלמה קרליבך, הוא מקום בו נוצרו שירים יהודיים רבים. חברי להקת המושב היו תחת הדרכה רוחנית של קרליבך כשהם שקועים בעולמו המוזיקלי, והופיעו אתו לא פעם בקונצרטים שלו. מייסד הלהקה יהודה סולומון הוא בנו של בן ציון סולומון, מהחברים המקוריים של להקת ישיבת התפוצות.
על אף שחברי הלהקה נינגו יחד רבות בצעירותם, הלהקה ערכה את ההופעה הרשמית הראשונה שלה במסעדת "מייקס פלייס" בירושלים בשנת 1996, בפני קהל שהורכב בעיקר מסטודנטים אמריקאים הלומדים בחו"ל בישיבות שונות וכן באוניברסיטה העברית.
מאז, הלהקה הופיעה בפסטיבלי מוזיקה והופעות שונות ברחבי העולם. פרויקטים בהם השתתפה הלהקה כוללים את The Wake Up Tour (פרויקט התחדשות יהודית בצפון אמריקה) ומסיבות בלוק ישראליות, שאורגנו כדי להגביר את המודעות לישראל וליהדות. כיום, כשבסיסה בלוס אנג'לס, הלהקה ממשיכה להופיע ברחבי ארצות הברית והעולם. הם ידועים בשל השתתפותם בפסקול של סרטונים רבים של המוסד "נפש בנפש".
הלהקה מרבה לשתף פעולה עם להקת "האחים סלומון", המורכבת משלושת אחיו של יהודה סלומון - נחמן, יוסף וישראל.
ביקורת

מבקר המוזיקה נתנאל לייפר העניק ביקורת חיובית לכמה מאלבומי הלהקה:
על האלבום "רוקדים בעולם מסוכן", שיצא במאי 2010, כתב לייפר ”מדובר באלבום מעניין שדוברי האנגלית ייהנו ממנו מאוד ובעצם גם דוברי העברית ביננו מדי פעם חוטאים בשמיעת מוזיקה לועזית אף בלא להבין מילה. לפחות שזה יהיה איכותי.” לייפר העניק לאלבום 6 מתוך 7 כוכבים.
על האלבום "שמש חדשה זורחת", שיצא באוקטובר 2013, כתב לייפר ”ההפקה המושלמת, השילובים שנשמעים לא הגיוניים על הנייר, הופכים לשירים שפשוט כיף לשמוע שוב ושוב ולהיטען כל פעם מחדש בכמויות המרץ הבלתי נגמרות של סלומון את סווירסקי. קולו הנפלא של סלומון מלהטט בין סגנונות השירה. לרגע הוא זמר רוק לועזי וכמה שניות לאחר מכן הוא מסלסל כבקיא ורגיל כשבשני התפקידים הוא נשמע נפלא.”
על האלבום "שבת 1", שיצא באוקטובר 2014, כתב לייפר ”בתחילה חשבתי שלא אאזין לאלבום של שבת כסתם אלבום של אמצע שבוע וראיתי בו מוזיקת רקע משובחת כדי להשכיח את "תלאות" ההכנות לשבת, אך להפתעתי האלבום הפך לפופולרי בביתנו ומצאתי את עצמי מאזין לו מדי פעם ונהנה מחדש בכל האזנה.” לייפר כתב לסיכום ”בשורה האחרונה - ההפקה המוזיקלית המעניינת ברוב האלבום מותירה את האלבום מעניין וכיף להאזנה גם בשמיעות חוזרות.”
על האלבום "שבת 2", שיצא במרץ 2018, כתב לייפר ”ללהקת המושב יש כבר רזומה מפוארת של 10 אלבומים וזהו האלבום ה-11. גם מי שלא חובב של אלבומי האנגלית של הלהקה ימצא הנאה בביצועים הישראליים להפליא של האלבום החדש ואלו שעוקבים אחרי המושב כבר יותר מ-20 שנה ישאבו הנאה כפולה מהאלבום הקליל מחד, אך בעל הערך האמנותי המעניין מאידך.”
חברי הלהקה > חברים נוכחיים

יהודה סולומון (אנ') - שירה, כלי הקשה
דויד סווירסקי - שירה, גיטרה
תמיר בר זלי - תופים, כלי הקשה
ג'פרי פארי - גיטרה
מאט צ'דל - גיטרה בס
חברי הלהקה > חברים בעבר

יוסף סולומון - גיטרה בס
קארן טפרברג - תופים
מאיר סולומון - גיטרה
דני ו' - גיטרה
עונג שמש - גיטרה קצב, קולות רקע
רועי קריוק - גיטרה
נמרוד נול - כינור
דיסקוגרפיה > אלבומים (בתרגום לעברית)

הדברים שאתה לא יכול להרשות לעצמך (1998)
ימים (1999)
זמן אבוד (2001)
חזרה שוב (2002)
מלאכים (2005)
המיטב של להקת מושב: גבוה ומעלה (2005)
לא במקום (2006)
רוקדים בעולם מסוכן (2010)
שמש חדשה זורחת (2014)
שבת - 1 (2014)
שבת - 2 (2018)
דיסקוגרפיה > קליפים

אליהו הנביא (2005)
בראשית (2005)
עולם בוער (2013)
צ'יקי בום (2014)